Vingtor Luftveier

Vingtor luftveier var eit norsk flyselskap som var aktivt frå 1946 til 1947.

Selskapet vart skipa våren 1946 av ei gruppe menn som hadde gjort teneste i det norske Luftforsvaret under den andre verdskrigen. Det etablerte seg på flyplassen på Torp som var bygd i okkupasjonstida, og seinare kalla Sandefjord lufthamn, Torp. Ein av stiftarane hadde vore medlem  i den norske 333. skvadron i Storbritannia under krigen, der det første catalinaflyet til skvadronen hadde fått namnet «Vingtor». Dette kan forklara namnevalet på det nye selskapet.

Etter krigen vart eit stort tal allierte fly frå andre verdskrig lagt ut for sal til ein høvesvis rimeleg pris. Dette freista ein del til å starta eiga flyverksemd.

Selskapet fekk ei kort levetid og søkte forgjeves om konsesjon på å fly regulære ruter i Noreg, noko det aldri fekk. I løpet av den korte levetida til selskapet opererte det to maskinar av flytypen Consolidated PBY Catalina Mk.IVb. Kjenneteikna for dei to maskinane var LN-OAR og LN-OAP.

Selskapet gjennomførte nokre flygingar med passasjerar til Nord-Noreg med catalinaflya. Men etter eit havari med den eine catalinamaskinen, LN-OAR i Svolvær den 5. august 1947, fekk selskapet mellombels inndrege driftsløyvet, og gjekk seinare konkurs.Catalina ulykken. Vingtors driftstillatelse inndras inntil videre, og føreren mister sertifikatet i 4 måneder. Aftenposten morgen, 30. oktober 1947 Ingen menneskeliv gjekk tapt, flyet vart seinare heva frå ca. 190 metes djup,Godt bergingsarbeid. Aftenposten, lørdag morgen, 6. desember 1947 side 17  men vart kondemnert.

Den gjenverande catalinamaskinen, LN-OAP, vart selt til Luftforsvaret der han vart brukt fram til han havarerte den 28. mars 1954 i samband med postflyging til Bjørnøya, kjent som Bjørnøya-ulukka.

Kjelder

Denne artikkelen bygger på «Vingtor Luftveier» frå ,  den 29. september 2018.  

 Bakgrunnsstoff 
Bilete av LN-OAP, digitaltmuseum.no, henta 30. september 2018

Kategori:Tidlegare norske flyselskap
Kategori:Skipingar i 1946
Kategori:Nedleggingar i 1947